Windies toer na Engeland gaan voort | Netwerk24
Windies toer na Engeland gaan voort
31 Mei 2020 00:15
Die Wes-Indiese krieketbase het die voorlopige jawoord gegee vir 'n toer van drie toetse teen Engeland wat op 8 Julie sal begin.
Die wedstryde sal sonder toeskouers gespeel word en die Windies, wat op 8 Junie met 'n gehuurde vlug na Engeland sal vertrek, sal met hul aankoms drie weke lank in kwarantyn wees.
Daar word verwag dat die Internasionale Krieketraad toestemming sal gee dat spelers tydens 'n wedstryd vervang mag word as hulle simptome van die koronavirus toon.
Engeland beoog om ná die toer 'n eendagreeks teen Ierland te speel en dan sal Pakistan na verwagting deur Engeland toer. – espncricinfo.com
Meer oor: Toer | Koronavirus | Wes-Indiese Eilande | Krieket | Toetskrieket | Windies | Engeland | Covid-19